Wikipediaspjall:Samvinna mánaðarins/desember, 2005

message: Hér eru sum sé eftirfarandi tillögur að samvinnu desembermánaðar:
#Það er kominn stubbur um öll íslensk sveitarfélög, en samvinnuverkefnið „íslensk landafræði“ gæti líka tekist á við hina ágætu Desemberuppbót JÞ.
#Saga vísindanna er samvinnuverkefni sem mætti skilgreina nánar.
#Listi yfir akademískar fræðigreinar - fullþýða listann og skrifa stubb um hverja fræðigrein.
#Stjórnmálamenn og leiðtogar gæti líka verið verðugt verkefni.
replies: text: Eigum við svo að kjósa?
replies: text: :Þetta eru allt mjög sniðugar tillögur. Ég sé sjálfan mig þó ekki leggja mikið til varðandi sögu vísindanna eða akademískar fræðigreinar, við erum líka búin að taka góða skorpu í íslenskri landafræði þannig að það er kannski ágætt að geyma það aðeins. Mér lýst best á stjórnmálamenn og leiðtoga. --Bjarki 1. des. 2005 kl. 00:24 (UTC)
replies: text: ::Ég hef heldur ekkert á móti landafræði Íslands og breyti atkvæði mínu hér með þannig að það fáist einhver niðurstaða úr þessari kosningu.--Bjarki 2. des. 2005 kl. 00:38 (UTC)

text: :Ég segi Landafræði Íslands, hef lítinn áhuga á hinu. --Jóna Þórunn 1. des. 2005 kl. 10:47 (UTC)

text: :Stjórnmálamenn og leiðtogar (og annað merkilegt fólk) er skemmtilegast og nytsamlegast að mínu mati. --Sterio 1. des. 2005 kl. 11:50 (UTC)
Sting uppá að lokið verði við íslensk sveitarfélög, eða eitthvað sem varðar íslenska landafræði. --Akigka

text: Það bráðvantar nákvæm frjáls kort sem við getum notað til að hægt sé að nota þau í þessum greinum. — 1. nóv. 2005 kl. 17:06 (UTC)
replies: text: :Við gerum þau bara sjálf. Akigka hefur verið að setja inn kort eins og þetta, svo hef ég gert nokkur, sjá þetta t.d. Mér finnst fyrri gerðin betri, bæði fallegri og auðveldara að átta sig á þeim. --Bjarki 1. nóv. 2005 kl. 21:09 (UTC)
replies: text: ::Ég átti við kort sem hægt er að nota til að sýna staðsetningu svæða sem eru minni en sýslur, t.d. eins og þetta. — 1. nóv. 2005 kl. 21:12 (UTC)
replies: text: :::Það er möguleiki að gera eins og hér: :Mynd:EnglishChannel.jpg, en það kostar auðvitað vinnu, og svo er viss hætta á ósamræmi í litum/merkingum o.s.frv. Flóknari merkingar eins og hæðarlínur er líklega óraunhæft að ætla sér að gera, en því helsta (örnefnum, vegum o.s.frv) er vel hægt að koma til skila með örlítilli kunnáttu í Inkscape og The Gimp. Best væri samt að hafa einhverja einfalda viðmiðun fyrir liti, letur o.s.frv., eins og t.d. herforingjaráðskortið sem Ævar vísar í.

text: :::Það sem mér fyndist hins vegar meira um vert væri að gera einhvers konar snið sem héti , hliðstætt við . Sýslur og sveitarfélög eru að mörgu leyti orðin úreltar viðmiðanir þegar landinu er skipt niður. Ég sé fyrir mér að slíkt snið hefði fimm yfirflokka: einn fyrir hvern fjórðung og þann fimmta fyrir hálendið og þar undir héraðshugtök eins og Suðurnes, Snæfellsnes, Vestfirðir, Fljótsdalshérað o.s.frv. sem ekki þyrftu endilega að vera mutually exclusive en gætu verið nokkurs konar yfirlit yfir landshætti, sveitarfélög, náttúru, jarðfræði og sögu og annað í þeim landshluta. --Akigka

text: Það er endalaust hægt að skrifa um íslenska landafræði, á svo mörgu að taka. Mér fyndist flott að taka öll núverandi sveitarfélög og sýslur í desember. Láta gömlu, úreldu bíða. Þau eru meira fyrir áhugafólkið ;) Kortin sem Bjarki hefur verið að gera eru góð, þ.e. það þarf ekki meira. Kortin sem Akigka gerir eru jafnvel ennþá flottari, þ.e. sýslu- og sveitafélagaskiptingarnar eru svo góðar. Ég held það sé ekkert mál að skella upp einhverjum stubbum um þetta allt saman. --Jóna Þórunn 1. nóv. 2005 kl. 22:03 (UTC)
Ég er á móti þessu sem samvinnu mánaðarins, ekki af því mér finnst þetta ekki þarft, heldur af því mér finnst landafræði svo óendanlega leiðinleg :) --Heiða María 1. nóv. 2005 kl. 22:11 (UTC)
replies: text: :Desemberuppbótin mín. --Jóna Þórunn 19. nóv. 2005 kl. 22:19 (UTC)
Landafræði Íslands, fullt af óþýddu dóti hér og í undirflokkum t.d. — 1. des. 2005 kl. 23:19 (UTC)

message: Upphaflega ætlaði ég að stinga upp á að gera grein um sögu vísinda því þetta ætti að vera nokkuð sem margir gætu dútlað sér við. Svo er líka mjög góð grein um þetta á ensku Wikipediu, sjá History of science Aftur á móti gæti þetta verið of þröngt, svo kannski er sniðugt að hafa samvinnu mánaðarins um vísindi og að skrifa eitthvað um allar vísinda- og fræðigreinar. --Heiða María 1. nóv. 2005 kl. 21:38 (UTC)
replies: text: Gæti verið ágætt að þýða þennan lista og nota hann: :en:List of academic disciplines. — 1. nóv. 2005 kl. 22:13 (UTC)
replies: text: :Ouch! Þarna fórstu alveg með það. Við værum fljótari að ljúka við Wikipedia:Greinar sem ættu að vera til en þennan lista... En ég er svo sem hrifinn af þessari tillögu líka, finnst bara asnalegt að á íslensku wikipediu er minna um landafræði Íslands en á þeirri sænsku, en hvað segið þið um fræga vísindamenn? --Akigka
replies: text: ::Það hljómar líka vel, þótt reyndar finnist mér að vísindi eigi fremur að snúast um vísindin sjálf en fræðimennina að baki þeim. --Heiða María 1. nóv. 2005 kl. 22:25 (UTC)

text: ::Er þetta áskorun?;) Ég held ég yrði ágætlega fljótur í gegnum þennan lista ef ég skrifaði svona smágreinar eins og Líffærafræði, Plöntulíffærafræði, Plöntulíffærafræði... — 1. nóv. 2005 kl. 22:28 (UTC)
replies: text: :::Eina hnitmiðaða setningu um hvert? Ég er samt ekki sannfærður. Listinn er ógnarlangur. Og frægir vísindamenn er víst heldur ekki góð hugmynd, en ef hægt væri að lista upp t.d. 20 mikilvægustu málefni vísindasögu, eða 20 hefðbundnar vísindagreinar t.d. þá fer verkefnið að líta betur út. Svo vil ég benda á hið bráðskemmtilega verkefni geisluggar (27.000 tegundir - einkenni, útbreiðsla (kort), nytjar o.fl.) sem ég er rétt byrjaður á ;-) --Akigka
replies: text: ::::Hvað með fræðigreinar sem kenndar eru á Íslandi? Það myndi gera þetta auðveldara. T.d. miða við kennsluskrá Háskóla Íslands. Svo væri e.t.v. hægt að velja 3-4 fræðimenn innan hverrar greinar. --Heiða María 1. nóv. 2005 kl. 22:40 (UTC)

text: Ég eiginlega verð að hafna þessu með sömu rökum og Heiða María hafnaði íslensku landafræðinni. Vísindi eru svosem áhugaverð, en ég held að það að skrifa fullt af greinum um hinvar ýmsu vísindagreinar geti verið mjög svona... dull... --Sterio 3. nóv. 2005 kl. 13:04 (UTC)
thread_title: Vísindi

message: Enn ein tillagan: Það getur verið gaman að gera greinar um fólk og við höfum voðalega lítið af greinum um það. Einnig er þetta fólk mjög mikilvægt og auðvelt er að skella saman stubbum um það, sem og oft að búa til lengri greinar. Þær krefjast sjaldnast neinnar þekkingar á einhverju fagi, svo sem sólkerfisgreinarnar krefjast, því hægt er að finna allar upplýsingar um fólkið á mjög auðlesinni ensku (og fleiri málum) á ensku wikipediunni. Löng setning! Á listanum yfir greinar sem ættu að vera til höfum við greinar um þrjá af 48 einstaklingum í þessum flokki, og svo þyrftum við líka að gera um Íslendinga sem þar eru ekki. En semsagt, þetta er mín tillaga.
En allavega þá vil ég hrósa fólki, þetta gengur vel, þetta er þriðja tillagan fyrir þriðja mánuðin sem samvinna mánaðarins mun (vonandi) fara fram! --Sterio 3. nóv. 2005 kl. 13:04 (UTC)
thread_title: Stjórnmálamenn og aðrir leiðtogar